


ГРАД ЛЕСКОВАЦ

На основу члана 24. и 25. Закона о јавним предузећима (''Службени гласник РС'', број 15/16 и 88/19) и Одлуке о спровођењу Јавног конкурса за именовање директора Јавног предузећа „Урбанизам и изградњу Лесковац“, број 060-51/26-I од 16. септембра 2026. године 

СКУПШТИНА ГРАДА ЛЕСКОВЦА 

Оглашава 

ЈАВНИ КОНКУРС ЗА ИМЕНОВАЊЕ ДИРЕКТОРА 
ЈАВНОГ ПРЕДУЗЕЋА „УРБАНИЗАМ И ИЗГРАДЊА ЛЕСКОВАЦ“

Подаци о Јавном предузећу: Јавно предузеће „Урбанизам и изградсња Лесковац“, ул. Трг Револуције број 45 у Лесковцу, Матични број: 07367422, Претежна делатност предузећа: 42.99 – Изградња осталих непоменутих грађевина, опремање парцела потребном инфраструктуром.
Радно место: Директор Јавног предузећа „Урбанизам и изградња Лесковац“, бира се на период од 4 (четири) године.

Услови за именовање директора: 

1. да је пунолетан и пословно способан;
1. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама,мастер струковним студијама, специјалистичким академским студијама или специјалистичким струковним студијама.  
1. да има најмање пет година радног искуства на пословима за које се захтева високо образовање из тачке 2) овог члана;
1. да има најмање три године радног искуства на пословима који су повезани са пословима јавног комуналног предузећа;
1. да познаје област корпоративног управљања;
1. да има радно искуство у организовању рада и вођењу послова;
1. да није члан органа политичке странке,односно да му је одређено мировање у вршењу функције у органу политичке странке;
1. да није осуђивано  на казну затвора од најмање шест месеци;
1. да му нису изречене мере безбедности у складу са законом којим се уређује кривично дело, и то:

(1)обавезно психијатријско лечење и чување у здравственој установи;
(2)обвезно психијатријско лечење на слободи;
(3)обавезно лечење наркомана;
(4)обавезно лечење алкохоличара;
(5)забрана вршења позива,делатности и дужности.


Место рада: Лесковац 
Стручна оспособљеност знање и вештине оцењује се у изборном поступку, увидом у доказе који су приложени уз пријаву кандидата и усменим разговором са кандидатима који испуњавају утврђене  услове  конкурсом.
Рок за подношење пријавa:  Пријава на јавни конкурс за избор директора јавног предузећа подноси се у року од 30 дана од дана објављивања јавног конкурса  у ''Службеном гласнику Републике Србије''. 
Адреса на којој се подносе пријаве: Пријава са доказима о испуњавању услова подноси се Комисији за именовање директора преко Градске управе, Одељења за комунално-стамбене послове, саобраћај и инфраструктуру града Лесковца, ул. Трг револуције бр.45, у Лесковцу (зграда „Осмоспратница“, први спрат, канцеларија бр. 1), са назнаком за Јавни конкурс за именовање директора Јавног предузећа „Урбанизам и изградња Лесковац“.
Пријава на Јавни конкурс и докази који се прилажу уз пријаву: Пријава за јавни конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства и податке о посебним областима знања. 
Докази који се прилажу уз пријаву: 
· извод из матичне књиге рођених;
· уверење о држављанству;
· диплома о стручној спреми;
· исправе којима се доказује радно искуство (потврдa или други акти којима се доказује да има најмање 5 (пет) година радног искуства на пословима за које се захтева високо образовање, од чега 3 (три) године на пословима за које је основано Јавно предузеће;
· исправа којом се доказује да има радно искуство у организовању рада и вођењу послова; 
· радна књижица;
· уверење надлежног суда да није осуђиван на казну затвора од најмање шест месеци и да му нису изречене мере безбедности у складу са законом  којим се уређује кривична дела.

Сви докази прилажу се у оригиналу или овереној фотокопији.
Неблаговремене, неразумљиве и пријаве уз које нису проложени сви потребни докази, Комисија за именовање директора одбацује Закључком, против кога није допуштена посебна жалба. 
Информације о конкурсу можете добити на телефон 016/218-424, сваког радног дана од 11-14 часова, а лице задужено за контакт је  Срђан Јовановић.

Број: 060-51/26-I
У Лесковцу, 16. септембра 2026. године 

СКУПШТИНА ГРАДА ЛЕСКОВЦА
ПРЕДСЕДНИК
 Александар Ђуровић, с.р.

